Illum il-Kummissjoni Ewropea approvat 22 programm nazzjonali multiannwali ġdid taħt il-Fond għall-Asil, il-Migrazzjoni u l-Integrazzjoni (AMIF) u l-Fond għas-Sigurtà Interna (ISF) għall-perjodu 2014-2020, li flimkien jiswew madwar EUR 1.8 biljun. Ammont addizzjonali ta’ 36 programm nazzjonali se jiġu approvati aktar tard din is-sena. Dawn iż-żewġ linji ta’ finanzjament tal-UE jappoġġaw l-isforzi tal-Istati Membri fl-oqsma tal-asil, il-migrazzjoni u l-integrazzjoni u s-sigurtà interna. Il-Kummissarju għall-Migrazzjoni, l-Affarijiet Interni u ċ-Ċittadinanza Dimitris Avramopoulos qal: "Il-migrazzjoni hija waħda mill-10prijoritajiet tal-Kummissjoni. Li l-politika tal-migrazzjoni taħdem fl-aspetti kollha tagħha huwa essenzjali għas-suċċess globali tas-soċjetajiet tagħna. Irridu li n-nies jirnexxu, u rridu li nies ikunu sikuri. Iżda l-Istati Membri ma jistgħux jagħmlu dan waħedhom. Din hija r-raġuni għaliex il-Kummissjoni Ewropea konsistement tat appoġġ tanġibbli lill-Istati Membri fl-isforzi tagħhom, u se tkompli tagħmel dan.” Il-finanzjament tal-AMIF jappoġġa l-isforzi nazzjonali biex: isaħħaħ il-kapaċitajiet ta’ akkoljenza, itejjeb il-kwalità tal-proċeduri tal-asil f’konformità mal-istandards tal-Unjoni, jiġu integrati l-migranti fil-livelli lokali u reġjonali u jżid is-sostenibbiltà tal-programmi ta’ ritorn. Il-programm ISF jappoġġa l-isforzi nazzjonali biex titjieb il-ġestjoni tal-fruntieri tal-Istati Membri (b’mod partikolari permezz tal-użu ta’ teknoloġiji moderni interoperabbli), titjieb il-kooperazzjoni transkonfinali ta’ infurzar tal-liġi, u tissaħħaħ il-kapaċità tal-Istati Membri biex jimmaniġġaw b’mod effettiv ir-riskji relatati mas-sigurtà bħat-terroriżmu u radikalizzazzjoni vjolenti, it-traffikar tad-drogi, iċ-ċiberkriminalità u s-sigurtà ċibernetika, it-traffikar tal-bnedmin, u forom oħra ta’ kriminalità organizzata. Minbarra l-allokazzjoni bażika (ara l-Anness 2), il-biċċa l-kbira tal-programmi approvati mill-Kummissjoni llum jibbenefikaw minn ammonti addizzjonali disponibbli għal xi Stati Membri li vvolontarjaw għall-implimentazzjoni ta’ azzjonijiet speċifiċi b’dimensjoni transnazzjonali qawwija bħal proġetti konġunti ta’ ritorn u proġetti ta' reintegrazzjoni taħt l-AMIF jew it-twaqqif ta’ kooperazzjoni konsulari taħt il-Fond għas-Sigurtà Interna (ISF). Finanzjament addizzjonali taħt xi programmi tal-FSI se jkun investit ukoll fix-xiri ta’ tagħmir fuq skala kbira, u li se jitqiegħed għad-dispożizzjoni tal-operazzjonijiet konġunti tal-Frontex kull meta jkun hemm bżonn. Kważi EUR 100 miljun permezz tal-programmi AMIF se jintużaw biex jappoġġaw il-Programm ta’ Risistemazzjoni tal-Unjoni fil-perjodu 2014-2015. Il-Kummissjoni qed taħdem lejn approvazzjoni rapida tal-programmi nazzjonali li jifdal. B’baġit totali ta’ kważi EUR 7 biljun għall-perjodu 2014-20 għall-AMIF u l-ISF, dawn il-fondi huma strumenti finanzjarji prinċipali tal-UE għal investiment f’Ewropa miftuħa u sigura. Sfond L-isforzi tal-UE fil-qasam tal-Migrazzjoni u l-Affarijiet Interni huma appoġġati mill-Fond għall-Asil, il-Migrazzjoni u l-Integrazzjoni u l-Fond għas-Sigurtà Interna. Il-Fond għall-Asil, il-Migrazzjoni u l-Integrazzjonijikkontribwixxi għall-ġestjoni effiċjenti tal-flussi migratorji u l-iżvilupp ta’ approċċ komuni dwar l-asil u l-migrazzjoni. Il-Fond għas-Sigurtà Interna (li jikkonsisti fi Fruntieri u l-Viża u l-Istrument ta' kooperazzjoni tal-pulizija u ta’ ġestjoni ta’ kriżi) jgħin biex jiġi żgurat livell għoli ta’ sigurtà u l-prevenzjoni tal-kriminalità fl-Unjoni, filwaqt li fl-istess ħin jippermetti l-ivvjaġġar leġittimu u li tiġi żgurata ġestjoni soda tal-fruntieri esterni tal-Unjoni. Mal-85 % tal-Fondi jiġu allokati permezz tal-programmi nazzjonali: dokumenti strateġiċi pluriennali li jkopru l-perjodu 2014-20. Dawn il-programmi huma ppreparati, implimentati, immonitorjati u evalwati mill-awtoritajiet responsabbli fl-Istati Membri, fi sħubija mal-partijiet interessati rilevanti f’dan il-qasam, inkluża s-soċjetà ċivili, u approvat mill-Kummissjoni. Il-bqija (madwar 15 % tar-riżorsi kollha) huwa ġestit mill-Kummissjoni li għalihom il-programmi ta’ ħidma jiġu adottati taħt it-tliet strumenti finanzjarji. Huwa permezz ta’ dawn il-programmi ta’ ħidma tal-Kummissjoni li Azzjonijiet tal-Unjoni u assistenza ta’ emerġenza lill-Istati Membri huma ffinanzjati (Ara l-Anness 1 u l-Programmi ta' Ħidma nfushom hawn AMIF 2014, ISF-B 2014, ISF-P 2014).). Tnejn u għoxrin programm nazzjonali issa ġew approvati mill-Kummissjoni (taħt ġestjoni kondiviża), 17-il programm AMIF (l-Awstrija, il-Belġju, il-Bulgarija, ir-Repubblika Ċeka, il-Ġermanja, l-Estonja, il-Finlandja, Franza, l-Ungerija, il-Litwanja, il-Lussemburgu, Malta, il-Pajjiżi l-Baxxi, il-Portugall, ir-Rumanija, is-Slovenja u r-Renju Unit) u ħames programmi FSI (il-Belġju, ir-Repubblika Ċeka, il-Ġermanja, id-Danimarka, Franza). Ammont addizzjonali ta’ 36 programm nazzjonali se jiġu approvati aktar tard din is-sena. Għal aktar tagħrif Il-websajt tad-Direttorat Ġenerali għall-Affarijiet Interni u l-Migrazzjoni Il-websajt tal-Ewwel Viċi President Frans Timmermans Il-websajt tal-Kummissarju Dimitris Avrampoulos Infografika Fondi tal-Affarijiet Interni Anness 1: Spjegazzjoni tal-fondi AMIF u ISF Anness 2: L-allokazzjonijiet finanzjarji għal kull Stat Membru Stat Membru Allokazzjonijiet bażiċi Azzjonijiet Speċifiċi Installazzjoni mill-ġdid L-AMMONT TOTALI AMIF Fruntieri ISF Pulizija ISF L-Awstrija (AMIF) 64,533,977 6,000,000 70,533,977 Il-Belġju (AMIF) 89,250,977 5,013,765.12 4,000,000 98,264,742.12 Il-Belġju (ISF) 17,519,321 17,903,270 3,798,000 39,220,591 Il-Bulgarija (AMIF) 10,006,777 10,006,777 Ir-Repubblika Ċeka (AMIF) 26,185,177 1,500,000 27,685,177 Ir-Repubblika Ċeka (ISF) 14,381,484 17,029,012 774,000 32,184,496 Il-Ġermanja (AMIF) 208,416,877 13,000,000 221,418,877 Il-Ġermanja (ISF) 51,753,437 79,504,401 3,195,000 134,452,838 Id-Danimarka (ISF) 10,322,133 10,322,133 L-Estonja (AMIF) 10,156,577 10,156,577 Il-Finlandja (AMIF) 23,488,777 20,650,000 44,138,777 Franza (AMIF) 265,565,577 2,295,000 18,730,000 286,590,577 Franza (ISF) 84,999,342 70,114,640 22,050,000 177,163,942 L-Ungerija (AMIF) 23,713,477 400,000 24,113,477 Il-Litwanja (AMIF) 9,632,277 9,632,277 Il-Lussemburgu (AMIF) 7,160,577 800,000 7,960,577 Malta (AMIF) 17,178,877 17,178,877 Il-Pajjiżi l-Baxxi (AMIF) 94,419,077 26,750,000 9,860,000 131,029,077 Il-Portugall (AMIF) 32,776,377 1,080,000 33,856,377 Ir-Rumanija (AMIF) 21,915,877 1,935,000 580,000 24,430,877 Is-Slovenja (AMIF) 14,725,477 14,725,477 Ir-Renju Unit (AMIF) 370,425,577 22,200,000 392,625,577